ཤར་འཇམ་དབྱངས་ལྷ་ཁང་ནི།ཐོག་མར་ཡབ་རྗེ་སྐལ་ལྡན་རྒྱ་མཚོས་སྒོམ་སྒྲུབ་ཀྱི་ཉམས་ལེན་གནང་སའི་རོང་བོའི་ཤར་ཀྱི་མཚམས་ཁང་གཅིག་པུ་ཡིན་པ་དང་།སྤྱི་ལོ་ལོར་ཡབ་རྗེ་བླ་མ་ཤར་སྐལ་ལྡན་རྒྱ་མཚོས་གསར་དུ་བཞེངས།ནང་རྟེན་ལ།གྲུབ་ཆེན་ཆོས་པ་རིན་པོ་ཆེའི་དགོངས་རྫོགས་སུ་རྫོང་དཀར་མ་ཎི་བ་ཤེས་རབ་བཀྲ་ཤིས་ཀྱིས་ཕྱག་བཟོ་གནང་བ།ཡེ་ཤེས་པ་མངོན་སུམ་དུ་བཞུགས་པའི་འཇམ་དབྱངས་ཀུན་གཟིགས་ཀྱི་སྐུ་བརྙན་དང་།གསེར་མགོན་རྡོ་རྗེ་གུརགསུང་འབྱོན་མ་གཙོ་བྱས་པའི་སྐུ་གསུང་ཐུགས་རྟེན་བྱིན་ཅན་མང་པོ་བཞུགས།རིག་གསར་སྐབས་ལྷ་ཁང་རྟེན་དང་བརྟེན་པ་རྨང་ནས་འཇིག་ཟིན།སྤྱི་ལོ་ལོར་སྔགས་འཆང་བློ་བཟང་མཁྱེན་རབ་མཆོག་གིས་སྔོན་ཆད་ཀྱི་གནས་ཤུལ་བདག་གཉེར་བྱས་ཏེ།རང་གི་རྒྱུ་ནོར་གྱི་རྨང་གཞིའི་སྟེང་།ད་ལྟའི་མཚོ་ལྷོ་ཁུལ་རིག་མོ་ཞང་གི་ཁོངས་གཏོགས་འཁྱམས་རུའི་འབྲོག་སྡེ་རྣམས་ཀྱི་སྦྱིན་བདག་ཁག་དང་།ཐོས་བསམ་གླིང་གི་དགེ་སློང་ས་དཀྱིལ་ཤ་བོ་ཐར་གཙོས་ས་དཀྱིལ་མང་ཚོགས་རྣམས་ཀྱི་རོགས་རམ་ལ་བརྟེན་ནས་ད་ལྟའི་འཇམ་དབྱངས་ལྷ་ཁང་འདི་ཉིད་བསྐྱར་བཞེངས་མཛད།